Sveti Ivan Zelina, 17.11.2023.

KLASA: 112-01/23-01/01

URBROJ: 238/30-134-23-03

Na temelju članka 31. Zakona o knjižnicama i knjižnicama i knjižničnoj djelatnosti (NN 17/19, 98/19 i 114/22), članka 17. Statuta Gradske knjižnice Sveti Ivan Zelina i članka 12. Pravilnika o radu Gradske knjižnice Sveti Ivan Zelina uz prethodnu suglasnost osnivača (KLASA: 112-02/23-01/06, URBROJ: 238/30-02/07-23-2) ravnateljica dana 17. studenoga 2023. godine donosi:

**ODLUKU**

**o raspisivanju natječaja za zasnivanje radnog odnosa**

* **Knjižničar** – jedan izvršitelj na neodređeno, puno radno vrijeme uz probni rad od 3 mjeseca

Uvjeti za radno mjesto:

* završen diplomski sveučilišni studij ili integrirani preddiplomski sveučilišni studij iz polja informacijskih i komunikacijskih znanosti s najmanje 60 ETCS bodova iz temeljnih sadržaja knjižničarstva na diplomskoj razini, odnosno studij knjižničarstva kojim je stečena visoka stručna sprema sukladno propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju (NN 123/03), diplomirani knjižničar (VSS)
* položen stručni ispit
* natjecati se mogu kandidati koji nemaju položen stručni ispit, a kojeg su dužni položiti najkasnije u roku od jedne godine nakon obavljenog pripravničkog staža
* poznavanje jednog stranog jezika
* poznavanje rada na računalu (poželjno poznavanje knjižničnog programa Zaki)
* komunikacijske vještine u radu s korisnicima
* spremnost na stalno stručno usavršavanje
* zdravstvena sposobnost za obavljanje poslova radnog mjesta na koje se osoba prima

Na natječaj se mogu prijaviti kandidati oba spola. Izrazi koji se koriste imaju rodno značenje, bez obzira jesu li korišteni u muškom ili ženskom rodu, obuhvaćaju na jednak način muški i ženski rod.

Uz pisanu prijavu kandidat treba priložiti:

* životopis
* dokaz o stručnoj spremi
* dokaz o državljanstvu (preslika osobne iskaznice ili domovnice)
* dokaz o položenom stručnom ispiti
* dokaz o informatičkoj pismenosti
* dokaz o poznavanju stranog jezika
* uvjerenje o nekažnjavanju (ne starije od 6 mjeseci)
* podaci o radnom iskustvu (evidencija Hrvatskog zavoda za zdravstveno osiguranje)

Isprave koje su kandidati dužni predati uz prijavu mogu se poslati u preslici. Izabrani kandidat dužan je dostaviti isprave u originalu ili ovjerenoj preslici, koje Gradska knjižnica Sveti Ivan Zelina nakon uvida može vratiti ili zadržati do prestanka radnog odnosa.

Uvjerenje o zdravstvenoj sposobnosti, kojim se dokazuje ispunjenje zdravstvenih uvjeta za obavljanje poslova radnog mjesta na koje se prima, izabrani kandidat dostavlja prije donošenja odluke o izboru kandidata. Ako izabrani kandidat ne dostavi navedeni dokaz, smatrat će se da ne ispunjava uvjete propisane javnim natječajem.

Kandidati koji se pozivaju na pravo prednosti pri zapošljavanju prema posebnom zakonu, dužni su se u prijavi za natječaj pozvati na to pravo i priložiti sve dokaze o ispunjavanju traženih uvjeta i ostvarivanju prava prednosti pod jednakim uvjetima.

Urednom prijavom smatra se prijava koja sadrži podatke i priloge navedene u ovom natječaju.

Nepravodobne i nepotpune prijave neće se razmatrati, a osobe koje podnesu takve prijave, kao i osobe koje ne ispunjavaju formalne uvijete iz ovog natječaja, ne smatraju se kandidatima prijavljenim na ovaj natječaj, o čemu će podnositelji biti izviješteni.

Kandidati prijavljeni na natječaj koji ispunjavaju formalne uvjete pozvat će se na testiranje putem intervjua. Ako kandidat ne pristupi testiranju smatra se da je povukao prijavu za natječaj.

Natječaj je otvoren **8 (osam) dana** od dana objave na mrežnim stranicama Hrvatskog zavoda za zapošljavanje i mrežnim stranicama Gradske knjižnice Sveti Ivan Zelina.

Prijava na natječaj sa svom potrebnom dokumentacijom podnosi se osobno ili poštom na adresu Gradska knjižnica Sveti Ivan Zelina, Trg Ante Starčevića 12, 10380 Sveti Ivan Zelina s naznakom „Za natječaj - ne otvaraj“

Osobni podaci kandidata prikupljaju se i obrađuju isključivo za potrebe provedbe natječaja sukladno važećim propisima.

Prijavom na natječaj kandidat daje privolu na prikupljanje i obradu osobnih podataka od strane Gradske knjižnice Sveti Ivan Zelina u svrhu odabira kandidata, kao i da se ime i prezime odabranog kandidata objavi na mrežnim stranicama.

Opis poslova i zadaća za radno mjesto bit će objavljen na mrežnim stranicama Gradske knjižnice Sveti Ivan Zelina.

Kandidati će o rezultatima izbora biti obaviješteni u zakonskom roku.

Priložena natječajna dokumentacija se ne vraća.

Gradska knjižnica Sveti Ivan Zelina zadržava pravo poništenja javnog natječaja, bez dodatnog obrazloženja.

Ravnateljica:

Valentina Strelar Dananić v.r